# Claudicació

La claudicació és un símptoma i signe referit a la discapacitat per caminar, o dolor, malestar o cansament a les cames que es produeix en caminar i que s'alleuja amb el repòs. El nivell de percepció del dolor per claudicació pot ser de lleu a molt greu. La claudicació és més comuna a les cames, però també pot afectar els peus, les cuixes, els malucs, les natges o els braços. La paraula "claudicació" ve de la "claudicare" llatina que significa coixejar.

## Tipus
### Intermitent

La claudicació vascular (o arterial) intermitent (llatí: claudicatio intermittens) sovint es refereix al dolor com de rampes als músculs dels glutis o de les cames. És causada per una circulació deficient de la sang a la zona afectada, habitualment en el context d'una arteriopatia perifèrica. El flux de sang pobre és sovint un resultat de les obstruccions ateroscleròtiques més proximals a la zona afectada.

### Espinal o neurogènica

La claudicació neurogènica espinal, no es deu a la manca de subministrament de sang, sinó que és causada una estenosi en el forat de conjunció o en el canal espinal que causa una compressió del nervi espinal, en general d'una columna vertebral degenerativa, amb major freqüència en el nivell "L4-L5" o "L5-S1". Això pot ser el resultat de molts factors, incloent una protrusió discal, una hèrnia de disc o els fragments dels discos herniats anteriorment (després de l'operació), el teixit cicatricial de cirurgies anteriors, osteòfits vertebrals (esperons ossis que sobresurten de la vora d'una vèrtebra en el forat, l'obertura a través de la qual passa el nervi espinal).

## Diagnòstic diferencial

Poden establir-se les següents causes:
* Freqüents:
** Claudicació intermitent dels músculs del panxell
** Compressió de l'arrel nerviosa
** Artritis/artrosi del maluc
** Estenosi del canal espinal
** Artritis/artrosi del turmell
* Rares:
** Claudicació intermitent de la cuixa i natja
** Claudicació intermitent del peu
** Síndrome compartimental crònic
** Claudicació venosa
** Quist de Baker simptomàtic
En els casos de claudicació intermitent, la recuperació amb desaparició del dolor sempre és ràpida en aturar-se.

## Referències

* 1 2 Peripheral Arterial Disease at Merck Manual of Diagnosis and Therapy Professional Edition
* ↑ Simon RW, Simon-Schulthess A, Simon-Schulthess A, Amann-Vesti BR «Intermittent claudication». BMJ, 334, 7596, 01-04-2007, pàg. 746. DOI: 10.1136/bmj.39036.624306.68. PMC: 1847882. PMID: 17413176.
* ↑ Comer CM, Redmond AC, Bird HA, Conaghan PG «Assessment and management of neurogenic claudication associated with lumbar spinal stenosis in a UK primary care musculoskeletal service: a survey of current practice among physiotherapists». BMC Musculoskelet Disord, 10, 2009, pàg. 121. DOI: 10.1186/1471-2474-10-121. PMC: 2762954. PMID: 19796387.
* 1 2 Norgren L, Hiatt WR, Dormandy JA, Nehler MR, Harris KA, Fowkes FG; TASC II Working Group «Inter-Society Consensus for the Management of Peripheral Arterial Disease (TASC II)». Eur J Vasc Endovasc Surg., 33, Suppl 1, 2007, pàg. S1–75. Arxivat de l'original el 2013-11-26. DOI: 10.1016/j.ejvs.2006.09.024. PMID: 17140820 [Consulta: 20 febrer 2014]. Arxivat 2013-11-26 a Wayback Machine.